Îraq Piştî 19 Salên Rûxandina Rêjîma Sedam Hisên
Baştirîn nimûneya dawî helbijartinên Îraqê ne ku li 10-10-2021 hatin encamdan û ta îro hikûmeta Îraqî nehatîye pêkanîn. Niha Îraq di valatîyek hikûmranî da ye.
Berî 19 salan weke Îro rêjîma Sedam Hisên ji nav çû û Îraqîyan bo yekem car li meydana Firdews bi alîkarîya Amerîka mezntirîn peykerê Sedam Hisên anî xwar. Amerîka û hevpeymanên wê divîyan sîstemek demokrat li Îraqê ber qerar bibe û rêz li tev netew û mirovên di Îraqê da dijîn bê girtin da ku demokrasî bibe berhemê azadîya Îraqê ji rêjîmeke diktator. Lê eve 19 sal derbaz bûn hêşta Îraq di qeyranên sîyasî, aborî û civakî da dijî û her hikûmeteka hatî neşyaye wê demokrasîyê peyda bike. Baştirîn nimûneya dawî helbijartinên Îraqê ne ku li 10-10-2021 hatin encamdan û ta îro hikûmeta Îraqî nehatîye pêkanîn. Niha Îraq di valatîyek hikûmranî da ye. Mamostayê zanîngeha Duhok Rêwan Subhî ji dengê Amerîka ra axivî û got: “Sedamî çi nemaye di gel gelê xwe nekirî. Bigre ji enfal û kîmyabarîn û kuştinê û rêja 90% bodce bo karên leşkerî terxan kiribû. Rojnamevan Şemal Berçî behsa rola Kurdan di van 19 salan da li Îraqê kir û got: “Ewa gelek giring me divêt behis bikin ew e Kurd neşyane di Îraqa nû da. Ew Îraqa ku li ser destê Kurdan li sala 2003 hatî avakirin Kurd neşyan rola xwe bigêrin.” Cihê amajê ye gelê Îraqî bi hemî netewe û ol ve çaverêne ew Îraqa pirî saman û dahat û jêderên jîyanê cardî nujen bibe û kesek bêt van alozîyan ji holê rake û aştî û aramîyê li tev Îraqê peyda bike. ji bo guhdarîkirina li raportê fayla deng veke